**Latvijas spina bifida un hidrocefālijas biedrības atskaite par paveikto VTPC NONPO**

Latvijas spina bifida un hidrocefalijas biedrība (turpmāk – LSBH) aktualizējusi sekojošus jautājumus:

* Latvijā netiek izgatavoti sarežģīti tehniskie palīglīdzekļi – reciprokās gaitas ortozes;
* personām, kurām nepieciešamas ortozes nav iespēja saņemt valsts finansējumu ortožu izgatavošanai ārpus Latvijas, ES teritorijā;
* pat vienkāršu konstrukcijas ortožu kvalitāte bieži vien ir neapmierinoša. Šādu ortožu izgatavošanā netiek izmantoti mūsdienīgi materiāli un netiek veikta gala produkta pienācīga apstrāde;
* par garajām, nepārskatāmajām un vecākiem neaprotamām rindām uz bērnu ratiņkrēsliem.

LSBH biedrība ir ierosinājusi:

* piešķirt valsts budžeta finansējumu ortožu izgatavošanai citās ES dalībvalstīs;
* meklēt risinājumus “nauda seko pacientam” sistēmas ieviešanai tehniskā palīglīdzekļa saņemšanai;
* palielināt valsts noteikto bāzes cenu sarežģītām reciprokām gaitas ortozēm;
* apkopot informāciju par ortožu veidiem, kurus Latvijas ražotāji neizgatavo;
* veikt monitoringu pēc 3 mēnešiem, kad persona saņēmusi tehnisko palīglīdzekli ortozes – atbilstība kvalitātes prasībām, secinājumi vai persona patiešām ikdienā lieto ortozes;
* izstrādāt sistēmu, lai persona, ja tas nepieciešams var laicīgi stāties rindā pēc jauna tehniskā palīglīdzekļa;
* meklēt risinājumus gadījumiem, kad VTPC ilgstoši ieprikuma konkursa problēmu dēl nevar iegādāties bērnu ratiņkrēslus;
* veikt mūsdienu prasībām atbilstošu kvalitatīvu, vieglu un ērti salokāmu ratu iepirkumu, bērniem, kuriem ir daļēji kustību traucējumi.

Pēc LSBH biedrības ierosinājuma:

* sakārtots jautājums par speciāli izgatavojamu ortožu apavu Schein apamaksu no valsts budžeta līdzekļiem;
* ortozēm, kas iegādātas Eiropas Savienības dalībvalstī par saviem līdzekļiem, no valsts budžeta līdzekļiem izmaksā kompensāciju par tehniskā palīglīdzekļa iegādi 2500 EUR apmērā.

LSBH biedrība diendienā konsultē un informē vecākus, kuru bērniem nepieciešami dažādi tehniskie palīglīdzekļi – rati, ortozes, aktivitātes krēsliņi, rollatori, speciālie apavi u.t.t. Palīdz atrast labākos speciālistus un risinājumus. Regulāri sniedz konsultācijas un informē par valsts apmaksātiem tehniskiem palīglīdzeļiem gan bērnu vecākus, gan atsevišķus ģimenes ārstus, gan labdarības fondus, kuri vāc līdzekļus tehnisko palīglīdzekļu iegādei.

2015.gadā biedrības pārstāvji bija uz vairākkārtējām tikšanām ar dažādiem labākajiem Vācijas ortopēdijas speciālistiem.

LSBH biedrība 2015. gadā pievienojusies starptautiskai organizācijai “International Federation for Spina Bifida and Hydrocephalus” un uzsākusi ciešu sadarbību par pacientu tiesību ievērošanu “cross-border healthcare” direktīvas ieviešanas laikā Eiropas Savienībā. Gandrīz visā ES šī direktīva attiecas arī uz tehnisko palīglīdzekļu iegādi.